***Suvestinė redakcija nuo 2023-01-01***

*Įsakymas paskelbtas: Žin. 2012, Nr. , i. k. 1122250ISAK000V-158*

***Nauja redakcija nuo 2019-07-01:***

*Nr. ,
2019-06-07,
paskelbta TAR 2019-06-07, i. k. 2019-09313*

**LIETUVOS RESPUBLIKOS SVEIKATOS APSAUGOS MINISTRAS**

**ĮSAKYMAS**

**DĖL PRIVALOMOJO SVEIKATOS DRAUDIMO FONDO BIUDŽETO LĖŠOMIS FINANSUOJAMO POZITRONŲ EMISIJOS TOMOGRAFIJOS TYRIMO REIKALAVIMŲ APRAŠO PATVIRTINIMO**

2012 m. vasario 27 d. Nr. V-158

Vilnius

Vadovaudamasis Lietuvos Respublikos sveikatos priežiūros įstaigų įstatymo 10 straipsnio 6 punktu:

1. T v i r t i n u Privalomojo sveikatos draudimo fondo biudžeto lėšomis finansuojamo pozitronų emisijos tomografijos tyrimo reikalavimų aprašą (pridedama).

2. P a v e d u įsakymo vykdymo kontrolę viceministrui pagal veiklos sritį.

SVEIKATOS APSAUGOS MINISTRAS RAIMONDAS ŠUKYS

PATVIRTINTA

Lietuvos Respublikos

sveikatos apsaugos ministro

2012 m. vasario 27 d. įsakymu Nr. V-158

**PRIVALOMOJO SVEIKATOS DRAUDIMO FONDO BIUDŽETO LĖŠOMIS FINANSUOJAMO POZITRONŲ EMISIJOS TOMOGRAFIJOS TYRIMO REIKALAVIMŲ APRAŠAS**

**I SKYRIUS**

**BENDROSIOS NUOSTATOS**

*Pakeistas skyriaus pavadinimas:*

*Nr. ,
2019-06-07,
paskelbta TAR 2019-06-07, i. k. 2019-09313*

1. Privalomojo sveikatos draudimo fondo (toliau – PSDF) biudžeto lėšomis finansuojamo pozitronų emisijos tomografijos tyrimo reikalavimų aprašas (toliau – aprašas) nustato pozitronų emisijos tomografijos (toliau – PET) tyrimo atlikimo asmens sveikatos priežiūros įstaigoje (toliau – ASPĮ) reikalavimus.

*Punkto pakeitimai:*

*Nr. ,
2022-10-21,
paskelbta TAR 2022-10-21, i. k. 2022-21418*

2. PSDF biudžeto lėšomis finansuojamas PET tyrimas atliekamas kartu su kompiuterine tomografija (toliau – PET/KT).

*Punkto pakeitimai:*

*Nr. ,
2022-10-21,
paskelbta TAR 2022-10-21, i. k. 2022-21418*

3. PET/KT yra sudėtinis radiologinis ir branduolinės medicinos tomografinis tyrimas, kurį atliekant gaunami diagnostiniai PET, kompiuterinės tomografijos (toliau – KT) ir sulieti PET/KT vaizdai. PET/KT įgalina vieno tyrimo metu atvaizduoti galimus morfologinius ir funkcinius pakitimus organizme.

4. PET tyrimui atlikti naudojami radiofarmaciniai preparatai 18F-fluorodeoksigliukozė (toliau  – 18F-FDG) arba somatostatinų analogai, žymėti radioaktyviuoju galiu (68Ga DOTA peptidai) (toliau – radiofarmaciniai preparatai).

*Punkto pakeitimai:*

*Nr. ,
2022-10-21,
paskelbta TAR 2022-10-21, i. k. 2022-21418*

5. PET tyrimai atliekami vadovaujantis Ligų ir būklių, kurioms esant atliekami Privalomojo sveikatos draudimo fondo biudžeto lėšomis finansuojami pozitronų emisijos tomografijos su kompiuterine tomografija tyrimai naudojant fluorodeoksigliukozę (18F), ir šių tyrimų atlikimo indikacijų sąrašu ir Ligų ir būklių, kurioms esant atliekami Privalomojo sveikatos draudimo fondo biudžeto lėšomis finansuojami pozitronų emisijos tomografijos su kompiuterine tomografija tyrimai naudojant somatostatinų analogus, žymėtus radioaktyviuoju galiu (68Ga DOTA peptidais), ir šių tyrimų atlikimo indikacijų sąrašu, patvirtintais Lietuvos Respublikos sveikatos apsaugos ministro 2011 m. gegužės 9 d. įsakymu Nr. V-449 „Dėl Ligų ir būklių, kurioms esant atliekami Privalomojo sveikatos draudimo fondo biudžeto lėšomis finansuojami pozitronų emisijos tomografijos su kompiuterine tomografija tyrimai, ir šių tyrimų atlikimo indikacijų sąrašų patvirtinimo (toliau – Indikacijų sąrašai).

*Punkto pakeitimai:*

*Nr. ,
2019-06-07,
paskelbta TAR 2019-06-07, i. k. 2019-09313*

*Nr. ,
2022-06-10,
paskelbta TAR 2022-06-10, i. k. 2022-12610*

*Nr. ,
2022-10-21,
paskelbta TAR 2022-10-21, i. k. 2022-21418*

6. PET tyrimas gali būti atliekamas, kai ASPĮ turi Lietuvos Respublikos radiacinės saugos įstatymo nustatyta tvarka išduotą galiojančią licenciją verstis veikla su jonizuojančiosios spinduliuotės šaltiniais, kurioje branduolinės medicinos paslaugų teikimo sąlygos, atliekant PET tyrimus, ir rentgenodiagnostikos paslaugų teikimo sąlygos, atliekant KT tyrimus, atitinka nurodytas licencijos priede.

*Punkto pakeitimai:*

*Nr. ,
2019-06-07,
paskelbta TAR 2019-06-07, i. k. 2019-09313*

**II SKYRIUS**

**POZITRONŲ EMISIJOS TOMOGRAFIJOS TYRIMO PASLAUGOS TEIKIMO TVARKA**

*Pakeistas skyriaus pavadinimas:*

*Nr. ,
2019-06-07,
paskelbta TAR 2019-06-07, i. k. 2019-09313*

7. Siųsti atlikti PET tyrimo gali tik gydytojai specialistai: gydytojas onkologas radioterapeutas, gydytojas onkologas chemoterapeutas, gydytojas hematologas, gydytojas pulmonologas, gydytojas krūtinės chirurgas, gydytojas kardiologas, gydytojas otorinolaringologas, gydytojas oftalmologas, gydytojas neurologas, infekcinių ligų gydytojas, abdominalinės chirurgijos gydytojas, gydytojas gastroenterologas, gydytojas akušeris ginekologas, gydytojas reumatologas, gydytojas dermatovenerologas, gydytojas urologas, gydytojas endokrinologas ir gydytojas veido ir žandikaulių chirurgas, pagal savo kompetenciją.

*Punkto pakeitimai:*

*Nr. ,
2014-04-08,
paskelbta TAR 2014-04-10, i. k. 2014-04315*

*Nr. ,
2017-05-29,
paskelbta TAR 2017-05-30, i. k. 2017-09132*

*Nr. ,
2019-06-07,
paskelbta TAR 2019-06-07, i. k. 2019-09313*

*Nr. ,
2019-07-05,
paskelbta TAR 2019-07-08, i. k. 2019-11269*

*Nr. ,
2019-12-30,
paskelbta TAR 2019-12-31, i. k. 2019-21692*

8. Sprendimą dėl PET tyrimo tikslingumo priima:

8.1. pacientui, kuriam pirmą kartą patvirtinta onkologinės ligos diagnozė, – daugiadalykė gydytojų specialistų komanda, kaip nustatyta Onkologinių ligų diagnostikos ir gydymo paslaugų prieinamumo ir kokybės rodiklių ir jų stebėsenos tvarkos apraše,  patvirtintame Lietuvos Respublikos sveikatos apsaugos ministro 2017 m. vasario 17 d. įsakymu Nr. V-156 „Dėl Onkologinių ligų diagnostikos ir gydymo paslaugų prieinamumo ir kokybės rodiklių ir jų stebėsenos tvarkos aprašo patvirtinimo;

8.2. pacientui dėl ligų ir būklių, nurodytų Indikacijų sąrašuose, išskyrus aprašo 8.1 papunktyje nurodytą atvejį, – aprašo 7 punkte išvardytų profesinių kvalifikacijų gydytojai specialistai. Gydytojas specialistas dėl PET tyrimo tikslingumo gali konsultuotis su gydytoju radiologu, atliekančiu PET tyrimą. Siunčiančio gydytojo ir gydytojo radiologo konsultacija gali vykti nuotoliniu būdu, vadovaujantis Nuotolinių gydytojo ir šeimos gydytojo komandos nario konsultacijų pacientui ir gydytojo konsultacijų gydytojui teikimo ir jų išlaidų apmokėjimo Privalomojo sveikatos draudimo fondo biudžeto lėšomis tvarkos aprašu, patvirtintu Lietuvos Respublikos sveikatos apsaugos ministro 2020 m. lapkričio 10 d. įsakymu Nr. V-2569 „Dėl Nuotolinių gydytojo ir šeimos gydytojo komandos nario konsultacijų pacientui ir gydytojo konsultacijų gydytojui teikimo ir jų išlaidų apmokėjimo Privalomojo sveikatos draudimo fondo biudžeto lėšomis tvarkos aprašo patvirtinimo“. Galutinį sprendimą priima PET tyrimą atliekantis gydytojas radiologas.

*Punkto pakeitimai:*

*Nr. ,
2022-10-21,
paskelbta TAR 2022-10-21, i. k. 2022-21418*

9. Siunčiantis atlikti PET tyrimo gydytojas specialistas užpildo formą Nr. 027/a „Medicinos dokumentų išrašas / siuntimas“, patvirtintą Lietuvos Respublikos sveikatos apsaugos ministro 2014 m. sausio 27 d. įsakymu Nr. V-120 „Dėl Privalomų sveikatos statistikos apskaitos ir kitų tipinių formų bei privalomų sveikatos statistikos ataskaitų formų patvirtinimo“, ir Siuntimą atlikti pozitronų emisijos tomografijos tyrimą (priedas).

*Punkto pakeitimai:*

*Nr. ,
2019-06-07,
paskelbta TAR 2019-06-07, i. k. 2019-09313*

*Nr. ,
2022-06-10,
paskelbta TAR 2022-06-10, i. k. 2022-12610*

10. PET tyrimą atlieka komanda, kurią sudaro:

10.1. gydytojas radiologas, išėjęs ne trumpesnį kaip 288 valandų mokymą įstaigoje, turinčioje ne trumpesnę kaip 1 metų ir ne mažiau kaip 1000 PET tyrimų atlikimo patirtį, ir turintis tai patvirtinantį dokumentą;

10.2. radiologijos technologas, medicinos fizikas, bendrosios praktikos slaugytojas ir radiacinės saugos specialistas, turintys ne mažesnę kaip 2 mėnesių darbo patirtį branduolinės medicinos srityje arba išėję ne trumpesnį kaip 288 valandų mokymą specializuotame branduolinės medicinos skyriuje ir turintys tai patvirtinantį dokumentą;

10.3. kitas personalas: medicinos registratorius, radiologijos pagalbinis darbuotojas, medicinos technikos inžinierius.

11. PET tyrimas atliekamas aparatu, susidedančiu iš PET detektorių ir daugiasluoksnio (ne mažiau kaip 6 sluoksnių) kompiuterinio tomografo.

12. Radiofarmacinių preparatų paruošimas ir dozavimas atliekamas laboratorijoje, įrengtoje pagal radiacinės saugos reikalavimus. Joje procedūros su radiofarmaciniais preparatais atliekamos specialiu ekranuotu dozavimo / injekavimo prietaisu.

*Punkto pakeitimai:*

*Nr. ,
2022-10-21,
paskelbta TAR 2022-10-21, i. k. 2022-21418*

13. Radiofarmacinių preparatų injekavimas atliekamas specialioje palatoje.

*Punkto pakeitimai:*

*Nr. ,
2022-10-21,
paskelbta TAR 2022-10-21, i. k. 2022-21418*

14. Pacientas, kuriam buvo injekuotas radiofarmacinis preparatas, laukia specialioje palatoje stebimas nuotoline stebėjimo sistema, kol preparatas pasiskirstys organizme.

*Punkto pakeitimai:*

*Nr. ,
2022-10-21,
paskelbta TAR 2022-10-21, i. k. 2022-21418*

15. PET tyrimo sudėtinės dalys ir komandos veiklos pasiskirstymas (1 lentelė):

15.1. gydytojo specialisto užpildytoje formoje ir siuntime nurodytų duomenų įvertinimas;

15.2. paciento identifikavimas, registravimas, informavimas apie procedūrą ir dokumentacijos sutvarkymas;

15.3. tiriamojo apklausa, apžiūra, svorio ir ūgio pamatavimas;

15.4. gliukozės kiekio kraujyje nustatymas (jei taikoma);

*Punkto pakeitimai:*

*Nr. ,
2019-06-07,
paskelbta TAR 2019-06-07, i. k. 2019-09313*

*Nr. ,
2022-10-21,
paskelbta TAR 2022-10-21, i. k. 2022-21418*

15.5. intraveninio kateterio įkišimas;

15.6. skenavimo parametrų ir radiofarmacinio preparato dozės paskyrimas;

*Punkto pakeitimai:*

*Nr. ,
2022-10-21,
paskelbta TAR 2022-10-21, i. k. 2022-21418*

15.7. Radiofarmacinio preparato paruošimas, dozavimas ir injekavimas;

*Punkto pakeitimai:*

*Nr. ,
2022-10-21,
paskelbta TAR 2022-10-21, i. k. 2022-21418*

15.8. skenavimas PET aparatu;

15.9. paciento dozimetrinė patikra ir išleidimas iš radiacinės saugos kontroliuojamos zonos;

15.10. PET vaizdų rekonstrukcijos, vaizdų vertinimas, vaizdų archyvavimas, tyrimo aprašymas ir išvados suformulavimas.

1 lentelė. PET komandos veiklos pasiskirstymas:

| Eil. Nr. | PET komandos veiksmai | Medicinos registratorius | Bendrosios praktikos slaugytojas | Radiologijos technologas | Medicinos fizikas | Radiacinės saugos specialistas | Gydytojas radiologas |
| --- | --- | --- | --- | --- | --- | --- | --- |
| 1. | Gydytojo specialisto užpildytoje formoje ir siuntime nurodytų duomenų įvertinimas | **+** | **+** | **+** |  |  | **+** |
| 2. | Paciento identifikavimas, registravimas, informavimas apie procedūrą ir dokumentacijos sutvarkymas | **+** | **+** | **+** |  |  | **+** |
| 3. | Tiriamojo apklausa, apžiūra, svorio ir ūgio pamatavimas, gliukozės kiekio kraujyje nustatymas (jei taikoma) |  | + |  |  |  | + |
| 4. | Skenavimo parametrų ir radiofarmacinio preparato dozės paskyrimas |  |  | + | + | + | + |
| 5. | Radiofarmacinio preparato paruošimas ir dozavimas specialioje laboratorijoje, įrengtoje pagal radiacinės saugos reikalavimus |  |  | + | + | + | + |
| 6. | Kateterio į veną įkišimas, radiofarmacinio preparato injekavimas specialioje injekavimo / laukimo patalpoje |  | + |  |  |  | + |
| 7. | Radiofarmacinio preparato įsisavinimas specialioje laukimo patalpoje |  | **+** |  |  |  | + |
| 8. | Skenavimas PET aparatu |  |  | **+** | **+** | **+** | **+** |
| 9. | Paciento dozimetrinė patikra ir išleidimas iš radiacinės saugos kontroliuojamos zonos |  |  | **+** |  | **+** | **+** |
| 10. | PET vaizdų rekonstrukcijos, vaizdų vertinimas, vaizdų archyvavimas, tyrimo aprašymas ir išvados suformulavimas | **+** |  | **+** |  |  | **+** |

*Punkto pakeitimai:*

*Nr. ,
2022-10-21,
paskelbta TAR 2022-10-21, i. k. 2022-21418*

16. Skenavimo metodiką parenka gydytojas radiologas.

17. PET tyrimo vaizdų aprašymas kartu su skaitmenine laikmena pateikiami siuntimą atlikti tyrimą išdavusiam gydytojui specialistui ne vėliau kaip per 3 darbo dienas.

18. PET atlikimo kontraindikacijos:

18.1. absoliučiosios – paciento kūno matmenys viršija PET aparato gamintojo leistinas normas;

18.2. santykinės – paciento kraujo plazmoje gliukozės kiekis yra 7 mmol/l ir daugiau (jei atliekamas tyrimas su 18F-FDG), nėštumas, maitinimas krūtimi, inkstų funkcijos nepakankamumas. Jeigu yra santykinių kontraindikacijų, dėl PET tyrimo būtinumo sprendžiama 8 punkte nustatyta tvarka.

*Punkto pakeitimai:*

*Nr. ,
2019-06-07,
paskelbta TAR 2019-06-07, i. k. 2019-09313*

*Nr. ,
2022-10-21,
paskelbta TAR 2022-10-21, i. k. 2022-21418*

**IV SKYRIUS**

**BAIGIAMOSIOS NUOSTATOS**

*Pakeistas skyriaus pavadinimas:*

*Nr. ,
2019-06-07,
paskelbta TAR 2019-06-07, i. k. 2019-09313*

19. PET tyrimo duomenys archyvuojami ir saugomi tyrimą atlikusioje ASPĮ teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_

Privalomojo sveikatos draudimo fondo biudžeto lėšomis finansuojamo pozitronų emisijos tomografijos

tyrimo reikalavimų aprašo

priedas

**(Siuntimo atlikti pozitronų emisijos tomografijos tyrimą forma)**

**SIUNTIMAS ATLIKTI POZITRONŲ EMISIJOS TOMOGRAFIJOS TYRIMĄ**

(Pildoma spausdintinėmis raidėmis)

Data:\_\_\_\_\_\_\_\_\_\_\_\_\_\_\_\_\_\_\_\_\_

**Paciento duomenys:**

Vardas \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Pavardė

Gimimo data \_\_\_ m. \_\_\_\_\_ mėn. \_\_ d. Ūgis \_\_\_\_ cm. Svoris kg.

Adresas

Tel. Nr.

El. paštas

**Siunčiančio gydytojo duomenys:**

Vardas, pavardė

Profesinė kvalifikacija

Asmens sveikatos priežiūros įstaiga

Darbo tel. Nr.

**Medicininės pozitronų emisijos tomografijos (toliau – PET) indikacijos:**

Diagnozė

\_

\_

Siuntimo PET tikslas

\_

\_

Paskutinių šešių mėnesių radiologinių tyrimų (kompiuterinės tomografijos, magnetinio rezonanso, PET) išvados (pridėti):

**Skirtas gydymas:**

□[] Radioterapija (toliau – RT) Sritis

Paskutinė RT taikyta \_\_\_\_\_\_\_\_\_ m. \_\_\_\_\_\_\_\_\_\_\_\_\_\_\_\_\_\_ mėn. \_\_\_ d.

□[] Chemoterapija (toliau – ChT) Schema

Paskutinė ChT taikyta \_\_\_\_\_\_\_\_\_ m. \_\_\_\_\_\_\_\_\_\_\_\_\_\_\_\_\_\_ mėn. \_\_\_ d.

□[] Chirurginis (kokia operacija)

\_

Data \_\_\_\_\_\_\_\_\_\_\_\_\_ m. \_\_\_\_\_\_\_\_\_\_\_\_\_\_\_\_\_ mėn. \_\_\_\_ d.

Ar paskutinių 2 savaičių laikotarpiu buvo atliktos intervencines procedūros, biopsijos ir kt.?

Jei taip, kokios ir kada

\_

Ar paciento kūne yra protezų ir kt. svetimkūnių? (nurodyti)

\_

Kokiomis kitomis gretutinėmis ligomis serga pacientas:

|  |  |
| --- | --- |
| □[] inkstų funkcijos nepakankamumu | □[] širdies funkcijos nepakankamumu |
| □[] miokardo infarktu | □[] insultu | □[] kepenų funkcijos nepakankamumu |
| □[] įgimtomis ligomis | □[] psichikos ligomis |  |

Kita:

|  |  |  |
| --- | --- | --- |
| □[] paciento ribotas judrumas | □[] rūkymas |  |

Ar pacientas alergiškas? Jei taip, tai kam

\_

Šiuo metu vartojami vaistai

\_

\_

Ar pacientas buvo gydomas ir kada: □[] steroidais \_\_\_\_\_ □[] kaulų čiulpų stimuliacija

Kokiomis uždegiminėmis ligomis paskutinius dvejus metus sirgo pacientas:

|  |  |  |
| --- | --- | --- |
| □[] tuberkulioze | □[] sarkoidoze | □[] žarnyno uždegiminėmis ligomis |
| □[] reumatoidiniu poliartritu | □[] sinusitu | □[] ūminėmis kvėpavimo takų infekcijomis |

Kitos infekcinės uždegiminės ligos

\_

\_

Ar pacientas serga uždarų patalpų baime (klaustrofobija)?

Ar pacientas galės vykdyti paliepimus ir ramiai išgulėti procedūros metu (20–45 min.) virš galvos ištiestomis rankomis?

Gliukozės kiekis plazmoje \_\_\_\_\_\_\_\_\_\_\_, nustatymo data

|  |  |  |
| --- | --- | --- |
| Jeigu serga cukriniu diabetu | □[] nuo insulino priklausomas | □[] nuo insulino nepriklausomas |

Koks cukrinio diabeto gydymas vaistais taikomas

\_

\_

Reproduktyvaus amžiaus moterys:

|  |  |  |
| --- | --- | --- |
| Nėštumas | □[] Taip | □[] Ne |
| Ar kūdikį maitina krūtimi? | □[] Taip | □[] Ne |

Paskutinių mėnesinių data \_\_\_\_\_\_\_\_\_\_\_\_\_\_, ar jos reguliarios?

Siunčiančio gydytojo spaudas ir parašas \_\_\_\_\_\_\_\_\_\_\_\_\_\_\_\_\_\_ Data

Numatomo PET tyrimo data:

\_\_\_\_\_\_ m. \_\_\_\_\_\_\_\_\_\_\_\_\_ mėn. \_\_\_\_\_ d. \_\_\_\_\_\_\_ val.

*Priedo pakeitimai:*

*Nr. ,
2022-06-10,
paskelbta TAR 2022-06-10, i. k. 2022-12610*

**Pakeitimai:**

1.

 Lietuvos Respublikos sveikatos apsaugos ministerija, Įsakymas

Nr. ,
2014-04-08,
paskelbta TAR 2014-04-10, i. k. 2014-04315

Dėl Lietuvos Respublikos sveikatos apsaugos ministro 2012 m. vasario 27 d. įsakymo Nr. V-158 „Dėl Privalomojo sveikatos draudimo fondo biudžeto lėšomis finansuojamo pozitronų emisijos tomografijos tyrimo reikalavimų aprašo patvirtinimo" pakeitimo

2.

 Lietuvos Respublikos sveikatos apsaugos ministerija, Įsakymas

Nr. ,
2017-05-29,
paskelbta TAR 2017-05-30, i. k. 2017-09132

Dėl Lietuvos Respublikos sveikatos apsaugos ministro 2012 m. vasario 27 d. įsakymo Nr. V-158 „Dėl Privalomojo sveikatos draudimo fondo biudžeto lėšomis finansuojamo pozitronų emisijos tomografijos tyrimo reikalavimų aprašo patvirtinimo“ pakeitimo

3.

 Lietuvos Respublikos sveikatos apsaugos ministerija, Įsakymas

Nr. ,
2019-06-07,
paskelbta TAR 2019-06-07, i. k. 2019-09313

Dėl Lietuvos Respublikos sveikatos apsaugos ministro 2012 m. vasario 27 d. įsakymo Nr. V-158 „Dėl Privalomojo sveikatos draudimo fondo biudžeto lėšomis finansuojamo pozitronų emisijos tomografijos tyrimo reikalavimų aprašo patvirtinimo“ pakeitimo

4.

 Lietuvos Respublikos sveikatos apsaugos ministerija, Įsakymas

Nr. ,
2019-07-05,
paskelbta TAR 2019-07-08, i. k. 2019-11269

Dėl Lietuvos Respublikos sveikatos apsaugos ministro 2012 m. vasario 27 d. įsakymo Nr. V-158 „Dėl Privalomojo sveikatos draudimo fondo biudžeto lėšomis finansuojamo pozitronų emisijos tomografijos tyrimo reikalavimų aprašo patvirtinimo“ pakeitimo

5.

 Lietuvos Respublikos sveikatos apsaugos ministerija, Įsakymas

Nr. ,
2019-12-30,
paskelbta TAR 2019-12-31, i. k. 2019-21692

Dėl Lietuvos Respublikos sveikatos apsaugos ministro 2012 m. vasario 27 d. įsakymo Nr. V-158 „Dėl Privalomojo sveikatos draudimo fondo biudžeto lėšomis finansuojamo pozitronų emisijos tomografijos tyrimo reikalavimų aprašo patvirtinimo“ pakeitimo

6.

 Lietuvos Respublikos sveikatos apsaugos ministerija, Įsakymas

Nr. ,
2022-06-10,
paskelbta TAR 2022-06-10, i. k. 2022-12610

Dėl Lietuvos Respublikos sveikatos apsaugos ministro 2012 m. vasario 27 d. įsakymo Nr. V-158 "Dėl Privalomojo sveikatos draudimo fondo biudžeto lėšomis finansuojamo pozitronų emisijos tomografijos tyrimo reikalavimų aprašo patvirtinimo“ pakeitimo

7.

 Lietuvos Respublikos sveikatos apsaugos ministerija, Įsakymas

Nr. ,
2022-10-21,
paskelbta TAR 2022-10-21, i. k. 2022-21418

Dėl Lietuvos Respublikos sveikatos apsaugos ministro 2012 m. vasario 27 d. įsakymo Nr. V-158 „Dėl Privalomojo sveikatos draudimo fondo biudžeto lėšomis finansuojamo pozitronų emisijos tomografijos tyrimo reikalavimų aprašo patvirtinimo“ pakeitimo